2007-es UEFA-bajnokok ligája-döntő
A 2007-es UEFA-bajnokok ligája-döntő az európai labdarúgó-klubcsapatok legrangosabb tornájának 15., jogelődjeivel együttvéve az 52. döntője volt, melyet 2007. május 23-án rendeztek meg az athéni Olimpiai Stadionban. A döntőben az olasz AC Milan és az angol Liverpool találkozott másodszorra, csakúgy, mint két évvel korábban, ahol a Liverpool győzedelmeskedett a drámai meccs végén. A második találkozót a Milan nyerte 2-1-re, revansot véve az isztambuli döntőért. Az olaszok csapatkapitánya ezzel hetedszerre is a magasba emelhette a kupát.